Eszköztár

Az **eszköztár** az a felbukkanó menü, amit a játékos tárgyai kezelésére használ. Innen a játékos felvehet páncélt, barkácsolhat egy 2x2-es négyzethálón, letehet blokkokat és használhat eszközöket. Itt jelenik meg a játékos saját Minecraft bőre.

Az alapértelmezett gomb az eszköztár megnyitására és bezárására az "I" volt a Beta 1.3\_01 verzióban és az előtt, de a Beta 1.4-ben "E"-re változtatták, mert Notch szerint hatékonyabb. Ez a játékon belüli opciók menüben megváltoztatható. Az eszköztárat az "Esc" gombbal is be lehet zárni.

Az eszköztár 4 páncélcellából, 27 tárolócellából, egy "másik kéz" cellából és 9 gyorsbillentyűcellából áll. A gyorsbillentyűcellákban lévő tárgyak a billentyűzet gombjaival (1-9) vagy az egérgörgővel jelölhetők ki játék közben, és az egérgombokkal lehet lehelyezni vagy felhasználni.A másik (alapértelmezés szerint bal) kézbe az (alapértelmezés szerint) "F" gomb megnyomásával tudsz tárgyakat helyezni. Az Alpha verzióban, a játékos betehetett tárgyakat a 2x2-es barkácshálóba, és ha bezárta az eszköztárat, a tárgyak ott maradtak, de a Betában a barkácshálóba helyezett tárgyak kiesnek, amikor bezáródik az eszköztár.

Néhány tárgy felhalmozható, legfeljebb 64 egy tárgyból egy cellában. A blokkok felhalmozhatóak, de az eszközök (a horgászbotok, órák és iránytűk kivételével), és az ételek nem. A hógolyók és a tojások különlegesek és csak 16 lehet egyszerre egy cellában belőlük, és a sütikből csak 6.

Egy halom felosztásához kattints jobb egérgombbal a halomra. Ez a fél halmot otthagyja és a másik felét pedig mozgathatod. Ugyanígy, amíg az eszköztárban egy halmot mozgatsz, jobb kattintásra egy tárgyat a halomból letehetsz akárhova az eszköztár celláin belül.

A tárgyakat le lehet dobni az eszköztáron kívül való kattintással, vagy bezárva az eszköztárat, amíg a tárgyak a kezedben vagy a barkácshálón vannak. A kidobott tárgyak 5 perc után eltűnnek, ha addig nem veszik fel őket, de a jobb kattintással letett tárgyak nem. A ládák arra szolgálnak, hogy kibővítsd az eszköztárad terét, de a világba le kell tenni őket, mielőtt használhatóak.

A páncél csak akkor van felvéve, ha egy páncélcellába van helyezve; amikor akármelyik tárolócellába van helyezve, nincs "felvéve" és nem nyújt védelmet.

Az Alpha 1.1.0 verziótól, az eszköztár többjátékos szerverekben is el van mentve, tehát egy játékos személyes eszköztára, ládái, stb. következő belépéskor is ott lesznek.

Valamint, a Beta 1.0 verziótól, a tárgyak kijelzik a nevüket, ha a kurzort rájuk visszük.

## Ismert hibák

* Ha éppen az Alvilágba lépés előtt nyitod ki az eszköztárat, a betöltőszöveg hibás lesz; de a játék nem fog összeomlani, mint amikor csillén, hajón vagy malacon ülsz az Alvilági portálba lépés előtt.
* Ha egy járműben ülsz és lábvért van rajtad, és így nyitod ki az eszköztárad, a kis képen ülni fogsz, de a lábvérted nem. Egyenesen állnak és a lábaidon keresztül átmennek a testeden. A fordítottja történik, ha egy járműben ülés közben veszed fel a lábvértet és kiszállsz.
* Ha bányászás közben nyitod ki az eszköztárad, a bányászás-animáció megáll, de még mindig bányászni fogsz.
* Ha Shiftet használva beleraksz egy tárgyat az eszköztáradba amíg az eszköztárad tele van, összeomolhat a játék, de nem fog megjelenni hibajelentés

## Tények

* Ha egy ágyban elalszol, és ott nyitod meg az eszköztárad, a karaktered fekszik majd, de a jelenlegi bőröd megmarad. Ugyanez történek, ha egy csillén, hajón vagy malacon ülsz, de a karaktered ülni fog.
* A karaktered mindig az egérkurzort nézi, amíg az eszköztárban vagy.

## Hivatkozások

1. ↑ http://twitter.com/notch/status/50500645144375296